stanford-oval/wikipedia huggingface dataset:
מפכ"ל המודיעין והביטחון (ניו זילנד)

| --- | --- |
 איוש נוכחי:  ברנדן הורסלי
 ייסוד המשרה:  1996 
 
מפכ"ל המודיעין והביטחון של ניו זילנד (באנגלית: Inspector-General of Intelligence and Security of New Zealand) הוא המפקח הכללי של מערכת הביטחון וקהילת המודיעין של ניו זילנד.
מפכ"ל המודיעין והביטחון אחראי לפיקוח על שתי סוכנויות הביון העיקריות במדינה: שירות הביון והביטחון של ניו זילנד (NZSIS), והלשכה הממשלתית לביטחון תקשורת של ניו זילנד (GCSB). הוא בוחן תלונות אזרחים נגד ארגונים אלה, ומפקח על פעולותיהם תוך בדיקה קפדנית כי מבצעיהם אינם סותרים את זכויות הפרט והאזרח. אף שסמכויותיו כמעט בלתי מוגבלות, הוא אינו מפקח על הלשכה להערכות לאומיות.
מפכ"ל המודיעין והביטחון נבחר על ידי ראש ממשלת ניו זילנד בהתייעצות עם מנהיג האופוזיציה. הממונה חייב להיות שופט בדימוס של בית המשפט העליון, ובמסגרת תפקידו הוא מוסר אחת לשנה דו"ח לראש הממשלה ולמנהיג האופוזיציה. עותק נוסף, שממנו מוסר כל פרט חסוי, מוצג לדיון בפני בית הנבחרים.
התפקיד נוצר ב-1996, כתחליף לתפקיד "הנציב לערעורים בענייני ביטחון" (Commissioner for Security Appeals) אשר פעל כנציב תלונות הציבור לעניינים ביטחוניים מאז 1969.
משרדו של מפכ"ל המודיעין והביטחון נמצא בבית פיטרסטון ברחוב פיטרסטון 123-119 בולינגטון.
מפכ"לי המודיעין והביטחון

לארי גריג (1996–2004)
פול ניזור (2004–2013)
אנדרו מק'גצ'אן (2013 - 2014)
צ'ריל גווין (2014 - 2019)
מדליין לרסי (2019-2020)
ברנדן הורסלי (2020 ואילך)
מיכאל זדורנוב

| --- | --- |

 לידה:  21 ביולי 1948 יורמלה, לטביה 
 פטירה:  10 בנובמבר 2017 (בגיל 69) מוסקבה, רוסיה 
 שם לידה:  Михаил Николаевич Задорнов 
 סוגה מועדפת:  סאטירה, פרודיה 
 מדינה:  ברית המועצות, רוסיה, לטביה 
 תקופת הפעילות:  מ-1974 
 מקום לימודים:  המכון לתעופה במוסקבה (1974) 
 בן או בת זוג:  Velta Zadornova 
 מספר צאצאים:  1 
 פרסים והוקרה:  פרס לנין קומסומול (1975)  אובציה (1999)  Golden Calf (1979)  Honorary Academician of VRAL (2016) 
 http://www.zadornov.net/
 פרופיל ב-IMDb
 
מיכאל זדורנוב (ברוסית: Михаил Николаевич Задорнов;‏ 21 ביולי 1948 – 10 בנובמבר 2017) היה סופר, סאטיריקן, דרמטורג, סטנדאפיסט, ושחקן סובייטי ורוסי.
זדורנוב ידוע גם כמחבר ההשערות בתחום האטימולוגיה (אנ') של מילים רוסיות וההיסטוריה של הסלאבים, אשר מקבלת ביקורת חריפה ואינה מוכרת על ידי הקהילה המדעית.
זדורנוב חבר באיגוד הסופרים ברוסיה. מחברם של למעלה מעשרה ספרים; בין עבודותיו של זדורנוב - סיפורים ליריים וסאטיריים, הומורסקות, מאמרים, תווי מסע והצגות. הוא בנו של הסופר ניקולאי זדורנוב (רו').
על פי סקר המרכז הרוסי לחקר דעת הקהל שפורסם ב-1 באפריל 2019, מיכאיל זדורנוב דורג במקום הראשון בקרב הקומיקאים הרוסים האהובים.
הערות שוליים

↑  https://wciom.ru/analytical-reviews/analiticheskii-obzor/kto-smeshnee-shutit-
| --- | --- |
בקרת זהויות :  GND: 135589711  ISNI: 0000 0000 5453 8931  LCCN: nr88010491  LNB: 000239535  NKC: js20201090947  SUDOC: 085502499  VIAF: 7234254   WorldCat (עם VIAF): 7234254 
ערך זה הוא קצרמרבנושא אישים. אתם מוזמנים לתרום לוויקיפדיה ו.
מנכאורע

| --- | --- |

 לידה:  2532 לפנה״ס? 
 פטירה:  2503 לפנה״ס (בגיל 29 בערך) 
 מדינה:  מצרים העתיקה 
 מקום קבורה:  פירמידת מנכאורע 
 בן או בת זוג:  חאמרנבטי השנייה 
 
מנכאורע היה פרעה מצרים העתיקה מהשושלת הרביעית שחי בין השנים 2532–2503 לפנה"ס, מפורסם במיוחד בשל "פירמידת מנכאורע" שנבנתה ביוזמתו.
ביוגרפיה

לדברי מנתון, היסטוריון בן התקופה התלמית, היה מנכאורע בנו של פרעה בשם ביכריס. לדברי הרודוטוס הוא היה בנו של ח'ופו (חיאופס). אולם על פי עדויות ארכאולוגיות הוא היה בנו של חאפרו, ונכדו של ח'ופו. הוא עלה לשלטון לאחר מותו של חאפרו באזור שנת 2532 לפנה"ס. על תקופת שלטונו לא ידוע הרבה, לטענת מנתון, הוא מלך 63 שנים. רשימת המלכים מטורינו פגומה בקטע זה, והמספר המלא של השנים לא כתוב, אולם ידוע שהמספר כלל את הספרה 8. לפיכך חוקרים מודרניים מצמצמים את המספר לכדי 18 או לכל היותר 28 שנים. הרודוטוס מכנה אותו "מיקרינוס", ומתאר אותו כשליט רב חסד:
הוא היה שופט את המשפטים הישרים ביותר, בגלל זה מהללים אותו יתר על כל המלכים אשר מלכו עד היום במצרים, לא רק כי דן בכל הדברים בצדק, כי אם גם כאשר התאונן איש על דינו נתן לו מהונו למען הרגיע את רוחו.
הוא היה נשוי לאחותו חאמרנבטי השנייה, הייתה לו בת בשם חנטקאוס הראשונה, ובן בשם ח'ונר. ירש אותו שפססכאף, אשר סביר להניח שגם כן היה בנו. הרודוטוס מספר על בת נוספת שנולדה לו ומתה בצעירותה, על פי הרודוטוס מנכאורע קבר אותה בתוך פרה עשויה עץ ומצופה זהב.
בנייה

כמו אביו וסבו, בנה מנכאורע פירמידה בעיר גיזה. הפירמידה שלו היא הקטנה ביותר מבין הפירמידות של גיזה, גובהה הוא 65.5 מטרים. חלק מהפירמידה לא גמור, ועל כן יש המשערים שמנכאורע מת באמצע בנייתה. האגיפטולוג הבריטי וייז שביקר במקום בשנת 1835, גילה בתוך הפירמידה ארון מתים בצורת אדם שעליו כתוב השם "מנכאורע". בתוך הארון נמצאו עצמות אדם, אולם בדיקה שנעשתה באמצעות תיארוך פחמן-14 העלתה שהעצמות בנות פחות מ-2,000 שנה, ולפיכך ככל הנראה הונחו שם מסיבה לא ברורה מאוחר יותר. בפירמידה נמצא גם סרקופג מעוטר ומקושט, שבתוכו הונחו עצמות אשה. אולם הסרקופג טבע בשנת 1838 יחד עם הספינה "ביאטריס" שעשתה את דרכה ממצרים לבריטניה.
ב-1196 ניסה אל-עזיז עות'מאן, שליט מצרים האיובי ובנו של צלאח א-דין, להרוס את הפירמידות, והתחיל עם הפירמידה של מנכאורע. לצורך המשימה, שכר הסולטן מספר רב של פועלים, שהחלו לפרק את הפירמידה לבנה אחר לבנה. לאחר תקופה ממושכת של עבודה קשה הבין הסולטן שהריסת הפירמידה תעלה הון רב. למרות זאת, הותירו מאמצי ההרס חור גדול בצידה הצפוני של הפירמידה שלא תוקן עד היום.
בתל חצור נמצא שבר מגרניט של רגלי ספינקס שנשא את שמו של מנכאורע. השבר בגודל 30 על 40 ס"מ, הערכה היא שהספינקס המקורי הגיע למשקל של 500 ק"ג.
גלריה

פסל של מנכאורע
מנכאורע יחד עם אשתו
הפירמידה של מנכאורע בגיזה, ומאחוריה 3 פירמידות קטנות (שמכונות בפי החוקרים G-3a, G-3b ו-G-3c)
הנזק שנגרם לפירמידה לאחר נסיון ההריסה שלה במאה ה-12
לקריאה נוספת

Thomas Schneider: Lexikon der Pharaonen. Albatros, Düsseldorf 2002.
Grajetzki, Ancient Egyptian Queens: A Hieroglyphic Dictionary, Golden House Publications, London, 2005.
Tyldesley, Joyce. Chronicle of the Queens of Egypt. Thames & Hudson. 2006.
Boughton, Paul "Menkaura's Anthropoid Coffin: A Case of Mistaken Identity?" Ancient Egypt. August/September 2006.
Lehner, Mark (2001). The Complete Pyramids: Solving the Ancient Mysteries. London: Thames & Hudson.
הערות שוליים

↑  הפירמידה של מנכאורע
1 2  שרידי כתבי מנתון באתר קורטיוס
↑  הרודוטוס, ספר שני, 129.
↑  הרשימה עם תרגום לאנגלית
↑  הרודוטוס, ספר שני, 130.
↑  Lehner, Mark (2001). The Complete Pyramids: Solving the Ancient Mysteries. London: Thames & Hudson. p. 221.
↑  Boughton, Paul "Menkaura's Anthropoid Coffin: A Case of Mistaken Identity?" Ancient Egypt. August/September 2006. p.30-32.
↑  THE PYRAMIDS AT GIZA: KHAFRE AND MENKAURE
↑  אלי אשכנזי, פסל ספינקס ייחודי התגלה בחפירות תל חצור, באתר הארץ, 9 ביולי 2013
דליה מזורי, חושפי הספינקס בחצור: "מישהו ניתץ אותו", באתר nrg‏, 9 ביולי 2013
↑  Ancient Egyptian leader makes surprise appearance at archaeological dig in Israel
| --- | --- |
בקרת זהויות :  GND: 12315815X  ISNI: 0000 0000 3755 2563  LCCN: n99014132  NKC: mzk2006337380  VIAF: 16553808   WorldCat (עם VIAF): 16553808
מוסקביץ' 412

| --- | --- |

 מאפיינים כלליים
 יצרן:  מוסקביץ'
 שנות ייצור:  1967-2001
 הרכבה:  רוסיה רוסיה, ומשנת 1991 ברית המועצות ברית המועצות
 מודל קודם:  מוסקביץ' 408
 מודל אחריו:  מוסקביץ' 2140
 סיווג:  משפחתית
 פלטפורמה:  מנוע קדמי, הנעה אחורית
 אורך:  4,250 מ"מ
 רוחב:  1,550 מ"מ
 גובה:  1,480 מ"מ
 משקל:  1,045 ק"ג
 בסיס גלגלים:  2,400 מ"מ 
 מפרט טכני
 מנוע:  ארבעה צילינדרים, 1.5 ליטר, בנזין
 הילוכים:  ידני: 4 הילוכים
 
מוסקוביץ 412, מבט מבפנים
מוסקוביץ 412
מוסקוביץ 412, 1975
מוסקוביץ 412-028
מוסקביץ' 412 (ברוסית: Москвич-412) היא מכונית נוסעים סובייטית שהייתה מיוצרת במפעל מוסקביץ' בעיר מוסקבה ובמפעל לייצור מכוניות בעיר איז'בסק במהלך השנים 1967–2001 (ייצור סדרתי עד לשנת 1997). במהלך תקופה זו בקווי הייצור של המפעלים נבנו כמה מאות אלפי מכוניות.
גרסאות

M-412: דגם 4 דלתות סדאן
М-427: דגם סטיישן
M-434: דגם טנדר
היסטוריית ייצור

המכונית נבנתה על בסיס דגם "מוסקביץ' 408" ותקופה ארוכה הדגמים היו מיוצרים במקביל. אף בשנת 1969 שני הדגמים התקדמו לגרסה מתקדמת. החל משנה זו הדגם כלל חגורת בטיחות, הפרדה של מושבים הקדמיים וידית תיבת הילוכים עברה לרצפת הסלון[דרושה הבהרה]. בשנת 1969 החל ייצור המכונית במפעל לייצור מכוניות באיז'בסק במקביל להמשך ייצור במוסקבה. בשנת 1971 המפעל במוסקבה עבר שדרוג משמעותי והכפיל את יכולת ייצור.
בנוסף למכירה לשימוש אישי המכונית נוצלה במשטרה הסובייטית. ניסיונות להשתמש במכוניות זו כמונית לא צלחו.
בסוף שנות ה-60 ותחילת שנות ה-70 המכונית נמכרה מחוץ לגבולות ברית המועצות יחסית בהצלחה. להצלחה זו תרמו הישגי המכונית במהלך השתתפותה במרוצי מכוניות שונות כולל מרוצי ראלי לונדון-סידני בשנת 1968. כמויות קטנות של מכוניות מדגם זה נבנו לפי רישיון מיוחד בבלגיה ובבולגריה. החלקים להרכבה הובאו מברית המועצות.
במהלך שנות ה-60 המכונית עמדה בסטנדרטים המקובלים בעולם והייתה תחרותית לעומת מכוניות מייצור היצרנים המובילים. במכונית זו הותקן מנוע חדש. המנוע יוצר במפעל בעיר אופה. תיבת הילוכים הייתה חלשה יחסית. במקרים רבים היא הייתה מסוגלת להחזיק עד לתיקון משמעותי כ-63 אלף ק"מ ולפי התכנון לא יותר מכ-100 אלף ק"מ.
בשנות ה-70 החלו להגיע לשוק הסובייטי מכוניות מתוצרת אווטוואז שהיו מוצלחות יותר ותפסו נתח משמעותי של השוק. הממשל הסובייטי נתן העדפה ברורה למכוניות מתוצרת אווטוואז וכתוצאה מכך המפעלים במוסקבה ואיז'בסק לא הצליחו להביא לייצור סדרתי של דגמים מתקדמים שיחליפו את ה"מוסקביץ' 412". במהלך שנות ה-70 מכוניות מדגם זה היו ידועות כמכוניות בעלות יכולת להתמודד בקלות עם כבישים ירודים ומוסכים בעלי יכולת טכנית נמוכה, דבר שהתאים לתנאים ששררו בברית המועצות. זה היה היתרון העיקרי שלהן לעומת מכוניות לאדה. לקראת שנות ה-80 הנחיתות הטכנית פגעה בפופולריות שלהן ומכוניות אלו כבר לא היו יכולות להתמודד מול מכוניות לאדה אף בשוק המקומי.
המוסקוביץ 412 התחרה [דרושה הבהרה] בדגמים הבאים: אופל קדט, פורד קורטינה, פיאט 125, פיג'ו 304, סימקה 1500, פורד אסקורט.
באליפות "רכב סלון" לשנים 1972–1973 ניצחה המוסקוביץ 412 את ה-הילמן אימפ ואת האוסטין-מוריס.
המוסקוביץ 412 יוצאה לבריטניה. בין השנים 1969–1973 נמכרו שם 14,500 יחדות.
לקריאה נוספת

רכב ותחבורה יבשתית ברוסיה  בני אביעד
מילוול

ערך זה עוסק באזור בלונדון. אם התכוונתם למועדון כדורגל אנגלי, ראו .
| --- | --- |

 מדינה:  הממלכה המאוחדת הממלכה המאוחדת
 קואורדינטות:  51°29′20″N 0°01′12″W﻿ / ﻿51.488888888889°N 0.02°W﻿ / 51.488888888889; -0.02 
  מפת מיקום  מפה מפורטת   (למפת לונדון מוגדלת) קנט סארי ברקשייר בקינגהאם הרטפורדשייר אסקסמילוול(למפת לונדון רגילה) קנט סארי בר. בקי. הרטפורדשייר אסקסמילוול(למפת טאוור האמלטס רגילה) מילוול(למפת טאוור האמלטס מוגדלת) מילוול  he tabBackground:;tabBorder:#aaa;defaultTab:0;
 
מילוול היא אזור בלונדון, באייל אוף דוגס שברובע הלונדוני טאוור המלטס. מילוול שוכנת מעט דרומית לאזור התעשייה שבנמלי וסט אינדיה כולל מגדל קנרי וורף.
הרובע ידוע בעיקר בקבוצת הכדורגל שלו, מועדון כדורגל מילוול.
מקור שם הרובע מטחנות הרוח שעמדו באזור בעבר. דגנים הובאו על גבי ספינות לאזור, ונטחנו לפני שהגיעו למאפיות ברחבי לונדון.
מיס גרנד אינטרנשיונל

| --- | --- |
 פעילות:  תחרות יופי
 שפה רשמית:  תאילנדית
 מדינה:  תאילנד
 משרד ראשי:  1213/414, סמטה פנצ'ה מיטר, Ladprao, Phapphla, Wang Thonglang, בנגקוק, תאילנד
 מטה הארגון:  תאילנד בנגקוק, תאילנד
 בעלות:  מיס גרנד אינטרנשיונל ושות 'בע"מ
 מקום פעילות:  ברחבי העולם
 מייסדים:  נוואט איתראגריסיל
 נשיא:  נוואט איתראגריסיל
 יושב ראש:  Nawat Itsaragrisil 
 תקופת הפעילות:  6 בנובמבר 2013 – הווה (10 שנים)
 אתר רשמי
 
תחרות מיס גרנד אינטרנשיונל (באנגלית: Miss Grand International), היא תחרות יופי בינלאומית שנתית לנשים הנערכת בידי ארגון מיס גרנד אינטרנשיונל, התחרות נוסדה ב-2013 בתאילנד. נשיאת החברה היא נוואט איתאראגריסיל והמטרות העיקריות של התחרות הוא לקדם שלום עולמי, לעצור את המלחמות והאלימות.
תחרות מיס גרנד אינטרנשיונל משודרת בשידור חי ברחבי העולם. בכל שנה משתתפות בתחרות מאות נשים אשר נבחרו למלכות יופי במדינות מהן הגיעו. בדומה לתחרויות מקבילות בעולם, בבחירת הזוכה מושם דגש על מראה חיצוני.
התנאים להשתתפות בתחרות הן שהמתמודדות צריכות להיות בין הגילאים 17–26, רווקות וללא ילדים וכמו כן שאף פעם לא הצטלמו או דגמנו בעירום.
בשנים 2013–2015 התקיימו כל התחרויות בבנגקוק, תאילנד, אצטדיון מקורה הואמרק או ארנה IMPACT מואנג תונג תאני. החל מ-2016 מתקיימת התחרות בכל שנה במדינה אחרת.
רשימת התחרויות והזוכות

| מספר התחרות | תאריך | דיוקן | זוכה ומדינת המוצא | מיקום התחרות | מספר המתמודדות | הערות |
| --- | --- | --- | --- | --- | --- | --- |
| 1 | 2013   (19 בנובמבר) |  | ג'נלי צ'אפרו   פוארטו ריקו פוארטו ריקו | תאילנד בנגקוק, תאילנד | 71 |  |
| 2 | 2014   (7 באוקטובר) |  | דריאן ליס   קובה קובה | תאילנד בנגקוק, תאילנד | 85 |  |
| 3 | 2015   (25 בנובמבר) |  | אניאה גרסיה   הרפובליקה הדומיניקנית הרפובליקה הדומיניקנית | תאילנד בנגקוק, תאילנד | 77 |  |
| 3 | 2015   (25 בנובמבר) |  | קלייר פרקר   אוסטרליה אוסטרליה | תאילנד בנגקוק, תאילנד | 77 |  |
| 4 | 2016   (25 באוקטובר) |  | אריסקה פוטרי פרטיווי   אינדונזיה אינדונזיה | ארצות הברית לאס וגאס, ארצות הברית | 74 |  |
| 5 | 2017   (25 באוקטובר) |  | מריה חוזה לורה   פרו פרו | וייטנאם האי פו-קוווק, וייטנאם | 77 |  |
| 6 | 2018   (25 באוקטובר) |  | קלרה סוסה   פרגוואי פרגוואי | מיאנמר יאנגון, מיאנמר | 75 |  |
| 7 | 2019   (25 באוקטובר) |  | ולנטינה פיגורה   ונצואלה ונצואלה | ונצואלה קראקס, ונצואלה | 60 |  |
נציגות ישראל בתחרות

שורה בצהוב מסמלת ניצחון של המתמודדת מישראל 

 שורה בוורוד מסמלת תחרות בה המתמודדת הישראלית הגיעה למקום שני 

 שורה בחום מסמלת תחרות בה המתמודדת הישראלית הגיעה למקום שלישי 

 שורה בטורקיז מסמלת תחרות בה המתמודדת הישראלית הגיעה למקום רביעי 

 שורה בירוק מסמלת תחרות בה המתמודדת הישראלית הגיעה למקום חמישי 

 שורה בבז' מסמלת תחרות בה המתמודדת הישראלית הגיעה למקום שישי
| שנה | נציגה | דיוקן | תחרות ארצית | מקום |  |
| --- | --- | --- | --- | --- | --- |
| 2013 | יעל מרקוביץ |  | — | לא התחרה |  |
| 2014 | הודיה כהן |  | — | 20 העליונים |  |
| 2015 | קארין נקש |  | — | — |  |
2016-היום: אין בעל רישיון ארצי
הערות שוליים

1 2 3 4  Voltaire E. Tayag (2017-10-21). "Miss Grand International: A Pageant for Peace". The Rappler (באנגלית). אורכב מ-המקור ב-2018-07-15. נבדק ב-2019-11-11.
↑  Alexa Villano (2019-10-23). "What you need to know about the Miss Grand International pageant". The Rappler (באנגלית). אורכב מ-המקור ב-2019-10-24. נבדק ב-2019-11-11.
↑  Rebecca Macatee (2016-10-25). "Miss Iceland Quits Beauty Pageant After Being Told to Lose Weight: "I Think I'm Fine as I Am"". E Online (באנגלית). אורכב מ-המקור ב-2019-07-30. נבדק ב-2019-11-11.
↑  Hot in Juba (2014). "Miss Grand International Lees Garcia is in Juba" (באנגלית). אורכב מ-המקור ב-2017-09-27. נבדק ב-2019-11-12.
↑  Miss Grand International (2015-05-23). "Lees Garcia - Miss Grand International 2014 Inside The Refugee Camp" (באנגלית). נבדק ב-2019-11-11.
↑  Concurso Nacionalde Beleza (2017-04-21). "Conheça os detalhes sobre o Miss Grand International 2017!" (בפורטוגזית). נבדק ב-2018-04-27.
↑  Global Beauties (2017-10-25). "Miss Grand International 2017 is Miss Peru!" (באנגלית). נבדק ב-2018-04-27.
↑  Global Beauties (2017-05-24). "Miss Grand International 2017 in Vietnam – Official Press Conference" (באנגלית). נבדק ב-2018-04-27.
↑  Rappler.com (2018-10-26). "Miss Grand International 2018 Clara Sosa faints on stage after winning title" (באנגלית). אורכב מ-המקור ב-2018-11-23. נבדק ב-2018-11-12.
↑  Testbook.com (2018). Current Affairs Capsule October 2018 (באנגלית). Vol. October 2018. Testbook.com. p. 28.
↑  Metro Puerto Rico (2019-10-28). "Valentina Figuera conquista Miss Grand International en su tierra" (בפורטוגזית). אורכב מ-המקור ב-2019-11-05. נבדק ב-2019-10-30.
תצוגת בגד הים בשנת 2017
מחתרת מזג האוויר

לוגו מחתרת מזג האוויר.
מחתרת מזג האוויר (באנגלית: Weather Underground Organization. מוכר גם בשם the Weathermen) היה ארגון שמאל רדיקלי מיליטנטי אמריקאי שנוסד בשנת 1969 בקמפוס של אוניברסיטת מישיגן שבאן ארבור בידי מספר פעילים לשעבר בארגון סטודנטים למען חברה דמוקרטית, שהציבו לעצמם למטרה להקים קבוצת מחתרת מהפכנית שתפיל את ממשלת ארצות הברית שבראשה עמד הנשיא ריצ'רד ניקסון. הבסיס האידאולוגי של מחתרת מזג האוויר עוצב סביב פעילות תנועת הכוח השחור וההתנגדות למלחמת וייטנאם, והיא הייתה לחלק משמעותי מתנועת השמאל החדש. עיקר פעילות הארגון הייתה בהטמנת פצצות במבנים ממשלתיים והפעלתן אחרי אזהרה. מחתרת מזג האוויר שיתפה פעולה עם מספר ארגונים חמושים מהפכניים נוספים, ביניהם צבא השחרור השחור.
הרקע להקמת הארגון

בסוף שנות השישים הסלימו ההתקפות הצבאיות של ארצות הברית בדרום-מזרח אסיה ובעיקר בווייטנאם, ובארצות הברית גדלה והתרחבה תנועת ההתנגדות למלחמה, ובמקביל לבלבה גם התנועה לזכויות האזרח. בתקופה זו פעלו מספר קבוצות סטודנטיאליות רדיקליות בארצות הברית, ביניהם הארגון סטודנטים למען חברה דמוקרטית.
בדצמבר 1968 פרסם מייק קלונסקי, שהיה פעיל בסטודנטים למען חברה דמוקרטית מאמר תחת הכותרת "לעבר תנועת נוער מהפכנית" בו טען כי לעובדים צעירים יש את הפוטנציאל לקיים תנועה מהפכנית שתפיל את הקפיטליזם. הרעיונות במאמר אומצו במהרה בקרב פעילי סטודנטים למען חברה דמוקרטית, ובהמשך הקים קלונסקי קבוצה בשם "תנועת הנוער המהפכנית" (RYM). במהלך קיץ 1969 סטודנטים למען חברה דמוקרטית החל להתפרק בסדרה של פיצולים, והקבוצה RYM בהנהגת קלונסקי הפכה ל-RYM II במקביל להתגבשות הקבוצה RYM I אותה הנהיגה הפעילה ברנדין דורן. מתוך תחושה ששנים של התנגדות לא אלימה כשלו כישלון חרוץ בעצירת מלחמת וייטנאם, החלו פעילי RYM I לנקוט בפעולות ישירות אגרסיביות יותר ויותר.
בוועידת סטודנטים למען חברה דמוקרטית שהתקיימה ביוני 1969 הופצו שני מסמכים, הראשון היה המניפסט של קלונסקי והשני נשא את הכותרת "אתה לא צריך חזאי כדי לדעת לאן הרוח נושבת" שנחתם בידי 11 פעילים שרבים מהם היו לימים חברים במחתרת מזג האוויר. המסמך ניסח את הבסיס האידאולוגי לפיו פעלו חברי מחתרת מזג האוויר בהמשך וקרא לתנועה מהפכנית שתנקוט בפעולות לא חוקיות, ביניהן פעולות אלימות. באותה ועידה קראו הפעילים לסטודנטים רבים להצטרף אליהם לגל "פעולות לאומיות" שתוכננו ל-8–11 באוקטובר תחת הסיסמה "להביא את המלחמה הביתה", וביולי 1969 ביקרה משלחת של מנהיגי מחתרת מזג האוויר בקובה שם נפגשו עם נציגים מצפון וייטנאם שעודדו אותם לקיים פעולות פוליטיות חמושות על מנת לעצור את ההתקפות של ארצות הברית על וייטנאם, והארגון החל לקבל מימון, כלי נשק ואימונים מקובנים. באוקטובר, סטודנטים רבים אכן הצטרפו לפעילי מחתרת מזג האוויר במה שנודע כ"ארבעת ימי הזעם", הפעולה המוכרת הראשונה של מחתרת מזג האוויר, במהלכם אלפי סטודנטים לקחו חלק בהפגנות ומהומות ברחבי שיקגו תוך שהם גורמים נזק רב לרכוש.
בדצמבר 1969 התקיימה הוועידה האחרונה של סטודנטים למען חברה דמוקרטית, אותה ניהלו חברי מחתרת מזג האוויר. בוועידה השתתפו כ-300 פעילים ופעילות, ובתחילתה ברנדין דורן קראה למשתתפים להפסיק לפחד ממאבק חמוש. במהלך חמשת ימי הוועידה המשתתפים נפגשו בקבוצות קטנות ולא רשמיות ודנו במשמעויות של ירידה למחתרת ובדרכי הפעולה בהן ינקטו בהמשך.
אירועים בולטים > הפצצת מצבת הזיכרון לשוטרי היימרקט

ב-6 באוקטובר 1969, קצת לפני מהומות ימי הזעם, חברי מחתרת מזג האוויר הטמינו פצצה תחת פסל שנועד להנציח את השוטרים שנהרגו במהלך מהומות היימרקט בשנת 1886. הפצצה ניפצה מספר חלונות באזור ופירקה את הפסל לחתיכות. הפסל חודש ב-4 במאי 1970 ופוצץ בשנית בידי מחתרת מזג האוויר ב-6 באוקטובר באותה השנה ולאחר מכן הוצבה על הפסל שמירה משטרתית 24 שעות ביממה. פעילי מחתרת מזג האוויר פרסמו הצהרה בה כתבו "כרגע פוצצנו את הפסל בכיכר היימרקט זו השנה השנייה ברציפות על מנת להראות את נאמנותנו לאחינו בבתי הכלא בניו יורק ולאחינו השחורים בכל מקום. זהו שלב נוסף בדרכנו למהפכה בה תופל החברה הגזענית והפשיסטית שלנו. כוח לעם". בפברואר 1972 הועבר הפסל למטה המשטרה הראשי בשיקגו.
אירועים בולטים > ימי הזעם

אחת הפעולות הראשונות של מחתרת מזג האוויר לאחר ההתפצלות מסטודנטים למען חברה דמוקרטית הייתה להכריז על הימים שבין ה-8 ל-11 באוקטובר כעל "ימי הזעם" שפורסמו תחת הסיסמה "להביא את המלחמה הביתה" ותוכננו במטרה לעורר את הציבור האמריקאי ממה שהם ראו כשאננות כלפי החלק של ארצות הברית במלחמת וייטנאם. להפגנות ימי הזעם הגיעו מאות פעילים ופעילות. המפגינים החלו לצעוד בשכונת יוקרה בשיקגו וניפצו חלונות בנקים ומכוניות, וכאלף שוטרים הגיעו למקום כדי לעצור את המהומות. עד סוף היום הראשון למהומות נעצרו 68 מהמפגינים, נפצעו 28 שוטרים ונורו 6 מחברי מחתרת מזג האוויר.
ביום השני כ-2,000 מפגינים שהונהגו בידי הארגון RYM II קיימו צעדות מחאה לא אלימות ברחבי העיר. ביום הרביעי למחאה חברי מחתרת מזג האוויר התארגנו מחדש וכ-300 מהם צעדו בלופ כשהם נמצאים תחת אבטחה משטרתית כבדה. המפגינים החלו לנפץ חלונות של חנויות ומכוניות באופן מתוזמן, אך השוטרים שהגיעו מוכנים עצרו כמחצית מהקהל ברבע שעה.
אירועים בולטים > השלכת בקבוקי תבערה בניו יורק

ב-21 בפברואר 1970, בסביבות השעה 4:30 לפנות בוקר הושלכו שלושה בקבוקי תבערה לעבר ביתו של שופט בית המשפט העליון בעיר ניו-יורק ג'ון מ. מרטאג שעמד בראש המשפט המקדים של מספר פעילי הפנתרים השחורים. בני הבית לא נפגעו מההתקפה, והנזק היחיד שנגרם הוא לרכוש. על המדרכה שמול הבית נכתב באותיות אדומות "שחררו את הפנתרים" ו"הווייטקונג ניצח". בשעות שלאחר מכן הושלכו בקבוקי תבערה בקומה השנייה של ספריית מחלקת המשפט באוניברסיטת קולומביה, על מכונית משטרה שחנתה מול תחנת משטרה במנהטן ולעבר עמדות גיוס של צבא ארצות הברית שנמצאו בקרבת הברוקלין קולג'.
אירועים בולטים > פיצוץ הבית בגריניץ' וילג'

ב-6 במרץ 1970, הכינו חברי מחתרת מזג האוויר פצצה במטרה להפציץ נשף משטרתי שתוכנן להתקיים כמה ימים לאחר מכן. הפצצה התפוצצה בבית מסתור של חברי המחתרת בגריניץ' וילג' ושלושה מחבריה נהרגו.
אירועים בולטים > הפצצת הפנטגון

ב-19 במאי 1972 הטמינו חברי מחתרת מזג האוויר פצצה בשירותי נשים בחלק של חיל האוויר בפנטגון. הפיצוץ גרם להצפה שהשמידה מספר מחשבים שהכילו מידע מסווג. פעילים רדיקליים ברחבי העולם שיבחו את ההפצצה שמחתרת מזג האוויר הכריזה עליה כעל פעולת תגמול על ההפצצות של ארצות הברית בהאנוי.
הבריגדה הנשית

הבריגדה הנשית של מחתרת מזג האוויר הייתה קבוצה של נשים שהיו חברות במחתרת מזג האוויר וחברו כדי ליצור "תנועת נשים מיליטנטית שמחויבת להשמדת האימפריאליזם האמריקאי" ולנצל את "השוביניזם הגברי" כחולשה אסטרטגית. הקבוצה הונהגה בידי ברנדין דורן. הבריגדה הנשית פעלה גם בתוך הארגון כדי לאגד את הנשים הפועלות בו, ולדון בפוליטיקה פמיניסטית ובקשר שלה למאבקים האחרים אותם ניהלו.
הבריגדה הנשית לקחה אחריות על מספר הפצצות ביניהם הפצצת המרכז ליחסים בינלאומיים באוניברסיטת הרווארד ב-14 באוקטובר 1970 שבוצעה על מנת להביע סולידריות עם אנג'לה דייוויס שנעצרה זמן קצר לאחר מכן, הפצצת משרדי מחלקת הבריאות ושירותי האנוש של ארצות הברית ב-6 במרץ 1974 לכבוד יום האישה הבינלאומי שצוין יומיים לאחר מכן, פעולה שבוצעה לזכרם של הפעילים שנהרגו בפיצוץ בגריניץ' וויליג'.
הערות שוליים

↑  לחסל את הטרור כמו באמריקה?, יריב מוהר, 8 בנובמבר 2012.
↑  ההיסטוריה של פסל הזיכרון של היימרקט באתר משטרת שיקגו.(הקישור אינו פעיל, 16 באוקטובר 2017)
↑  ג'ון פטרסון, אפוקליפסה כאן ועכשיו, באתר הארץ, 22 באוגוסט 2003
↑  מחתרת מזג האוויר והפלת המשטר האמריקאי, המבוקש מספר 2, 5 בדצמבר 2012
| --- | --- |
בקרת זהויות :  NLI: 987007269777005171  BnF: cb15100629d (data)  GND: 5235749-1  ISNI: 0000 0001 2285 8380  LCCN: n50023740  MusicBrainz: 75f13480-0af0-4578-b9e5-635ff1642a4c  NKC: kn20100422001  SUDOC: 113202415  VIAF: 129872620   WorldCat (עם VIAF): 129872620
מפל ברלין

| --- | --- |

 מידע כללי
 מיקום:  דרום אפריקה 
 נהר:  Sabine River
 גובה כולל:  80 מטר
 מספר נפילות מים:  1
 קואורדינטות:  24°50′37″S 30°50′33″E﻿ / ﻿24.843713888889°S 30.842508333333°E﻿ / -24.843713888889; 30.842508333333
 he
 
מפל ברלין (באפריקאנס: Berlynwaterval) הוא מפל במפומלנגה שבדרום אפריקה.
הוא נמצא בקניון נהר בלייד בקרבת מפל ליסבון הגבוה ממנו.
מפל ברלין הוא אחד מהמפלים שנמצאים באזור סאבי - מפלים נוספים באזור הם: מפלי הפרסה, מפלי לון קריק, מפלי ברידל וויל ומפלי מק-מק, והמפל הגבוה ביותר במפומלנגה, מפל ליסבון, שגובהו 90 מטר.
המבקרים במפל ברלין יכולים לחקור את האזור ברגל, ליהנות מפיקניק סביב המפל, ואפילו לטבול בבריכה בבסיס המפל.
חובבי צפרות ייהנו גם ממיני העופות הרבים שנמצאים באזור זה של מדרגת מפומלנגה.
אטימולוגיה

המפל נקרא על ידי כורים גרמנים במהלך הבהלה לזהב, שקראו מקומות על שם עיירות ומקומות במדינת מולדתם. מפל ברלין נקראים על שם בירת גרמניה.
הערות שוליים

1 2  "Mpumalanga Attraction - Berlin Falls". Mpumalanga Tourism and Parks Agency. אורכב מ-המקור ב-27 בספטמבר 2011. נבדק ב-27 באוגוסט 2011. {{cite web}}:  (עזרה)
Berlin Falls | Natural Feature in Graskop | Kwenda Travel, web.archive.org, ‏2016-03-07
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מפל ברלין".
מיכאל ורדי

| --- | --- |
אין תמונה חופשית
 לידה:  10 בדצמבר 1951 תל אביב-יפו
 נהרג:  7 באוקטובר 1973 (בגיל 21) סיני
 השתייכות:   צבא הגנה לישראל
 תקופת הפעילות:  1970–1973 (כ־3 שנים)
 דרגה:    סגן
 תפקידים בשירות
 מפקד מחלקת טנקים בגדוד 198
 פעולות ומבצעים
   מלחמת יום הכיפורים
 עיטורים
   עיטור העוז
 
מיכאל ורדי (10 בדצמבר 1951 – 7 באוקטובר 1973) היה קצין צה"ל שעוטר בעיטור העוז על פעולתו בקרב בסיני במלחמת יום הכיפורים. במהלך הפעולה נהרג.